WORM(6)

NUME
worm - Joacă jocul cu viermele în creștere

REZUMAT
worm [dimensiunea]

DESCRIERE
În worm, ești un vierme mic, corpul tău este un „o” pe ecran și capul tău este un „@”. Te deplasezi cu ajutorul tastelor hjkl și a tastelor săgeată (ca în jocul șarpele). Dacă nu apeși nicio tastă, continui în direcția în care te-ai mișcat ultima dată. Tastele majuscule HJKL te deplasează ca și cum ai fi apăsat mai multe (9 pentru HL și 5 pentru JK) din tasta minusculă corespunzătoare (cu excepția cazului în care dai peste o cifră, atunci se oprește).

Pe ecran vei vedea o cifră, dacă viermele tău mănâncă cifra, aceasta îl va face să crească mai mult, cantitatea reală depinde de cifra pe care ai mâncat-o. Scopul jocului este de a vedea cât de mult poți face viermele să crească.

Jocul se termină atunci când viermele se lovește fie de părțile laterale ale ecranului, fie de el însuși. Scorul curent (cât de mult a crescut viermele) este păstrat în colțul din dreapta sus al ecranului.

Argumentul opțional, dacă este prezent, este lungimea inițială a viermelui.

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3: https://www.gnu.org/licenses/gpl-3.0.html sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.